Զբոսաշրջությունը Թուրքիայում

Զբոսաշրջությունը Թուրքիայում (), Թուրքիայի Հանրապետության տնտեսության կարևորագույն ճյուղերից մեկը։ Վերջին տասնամյակում զբոսաշրջությունը կարևոր դեր է խաղում երկրի տնտեսության և համախառն ներքին արդյունքի մեջ։ Ամեն տարի Թուրքիա է այցելում շուրջ 2 միլիոն մարդ, ովքեր այս երկրում ծախսում են ավելի քան 510 հազար ամերիկյան դոլար։

Թուրքիան համարվում է աշխարհի վեցերորդ ամենացանկալի ուղղությունն օտարերկրյա զբոսաշրջիկների համար։ Այս ցուցանիշով Թուրքիան զիջում է միայն Ֆրանսիային, Ամերիկայի Միացյալ Նահանգներին, Իսպանիային, Չինաստանին և Իտալիային։

Թուրքիան ունի բոլոր նախադրյալները սպասարկման ոլորտի այս ճյուղի զարգացման համար։ Երկրի ափերը ողողում են Միջերկրական, Եգեյան, Մարմարա և Սև ծովի ջրերը։ Դրանց մերձակա շրջաններին բնորոշ է մերձարևադարձային միջերկրածովյան կլիման։ Թուրքիայի ջրափնյա գծի ընդհանուր երկարությունը կազմում է 7200 կմ։ Երկրում գործում են ընդհանուր հաշվով 2870 հյուրանոցներ, որոնք կարող են տեղավորել մինչև 700 հազար մարդ։ Թուրքիան զբաղեցնում է երկրորդ տեղը Եվրոպայում և յոթերորդն աշխարհում՝ ըստ տաք աղբյուրների թվի (Տարածքով հոսում են 1300 տաք աղբյուրներ)։ Տրանսպորտային ցանցը թույլ է տալիս հարմարավետորեն շարժվել երկրի ցանկացած հատվածում։ Թուրքիայի տարածքում կան մի շարք հնավայրեր և ավերակներ, որոնք պահպանվել են հին հունական և հռոմեական ժամանակահատվածից։ Թուրքիայի տարածքում են գտնվում լեգենդար Տրոյա քաղաքի ավերակները։

Թուրքիայի խոշորագույն քաղաքը՝ Ստամբուլը, համարվում է Եվրոպայի խոշորագույն քաղաքը։ Այն նաև համարվում է երկրի զբոսաշրջային գլխավոր կենտրոնը։

Վիճակագրություն 
Ըստ 2012 թվականի տվյալների՝ Թուրքիա այցելած արտասահմանյան քաղաքացիների թիվը կազմել է 130 միլիոն մարդ։ Նրանցից 45 միլիոնը վայրէջք է կատարել Ստամբուլի Մուստաֆա Քեմալ Աթաթուրքի անվան օդանավակայանում, իսկ 25 միլիոնը՝ Անթալիայի օդանավակայանում։

2014 թվականին Թուրքիա այցելել է ավելի քան 41 միլիոն մարդ։ Զբոսաշրջիկների հիմնական զանգվածը եկել է Գերմանիայից, Բուլղարիայից, Իրանի Իսլամական Հանրապետությունից, Ռուսաստանից, Հունաստանից, Վրաստանից և Ադրբեջանից։ Ինչպես տեղեկացնում է Թուրքիայի Հանրապետության ազգային վիճակագրական ծառայության գրասենյակը՝ օտարերկրյա զբոսաշրջիկները համալրել են երկրի բյուջեն ավելի քան 34 միլիարդ ամերիկյան դոլարով։ 2015 թվականին զբոսաշրջության ոլորտում իրավիճակը կտրուկ փոխվել է։ Այն կապված էր ռուս-թուրքական հարաբերությունների վատթարացման հետո։ Այսպիսի իրավիճակ էր ստեղծվել այն բանից հետո, երբ թուրքական կործանիչը Սիրիայում կրակել էր ռուսական ուղղաթիռի վրա։ Փետրվարին պարզ դարձավ, որ ռուս և եվրոպացի զբոսաշրջիկների պասիվությունը պայմանավորված է նաև այն հանգամանքով, որ այս շրջանում Թուրքիայի գլխավոր տուրիստական կենտրոնը՝ Ստամբուլը, գտնվում էր հարձակումների և ահաբեկչությունների թիրախում։

2016 թվականին Թուրքիա ժամանած զբոսաշրջիկների թիվը նախորդ տարվա համեմատ նվազել է 90%-ով։ Գերմանացի զբոսաշրջիկների մեկնումը նվազել է  30 %-ով, Դանիայից մեկնումը 15 %-ով, իսկ Մեծ Բրիտանիայից՝ 36 %-ով։ Միևնույն ժամանակ աճելի է զբոսաշրջիկների ներհոսքը Իսրայելից, Ուկրաինայից և Վրաստանից։

Թուրքիան հայ զբոսաշրջիկներ համար ևս համարվում է զբոսաշրջային կարևոր ուղղություն։ Հայ զբոսաշրջիկները նախընտրում են հանգստանալ հիմնականում Անթալիայում և Ստամբուլում։

Տես նաև 
 Թուրքիայի Հանրապետության տնտեսություն
 Զբոսաշրջությունն Ադրբեջանում

Ծանոթագրություններ

Արտաքին հղումներ 
 Թուրք լրագրողը ներկայացնում է իր երկրում զբոսաշրջության ոլորտի անկման պատճառները // Лента.ру, 20.04.2016
 Զբոսաշրջությունը Թուրքիայում վերջին տասնամյակում  // Անթալիան այսօր, 21.04.2016
 Զբոսաշրջությունը Թուրքիայի Հանրապետությունում  // Лента.ру, հուլիս, 2016

Թուրքիայի տնտեսություն